ກໍາປູເຈຍໄຂການດໍາເນີນຄະດີ ພວກອະດີດຜູ້ນໍາຂະແດງ
ອະດີດ​ຜູ້​ນໍາ​ທັງ 3 ຄົນ​ ຖືກ​ກ່າວ​ຫາ​ໃນ​ຖານກໍ່ ອາ​ຊະ​ຍາ​ກໍາ​ຕ້ານມະນຸດຊາດ ຮວມທັງການ​ຂ້າ ​ດັບ​​ສູນ​ເຜົ່າພັນ ​ຄາດ​ຕະກໍາ ແລະ​​ທາລຸນ​ນະ​ກໍາ.
ບັນດາໄອຍະການ ໃນການດໍາເນີນຄະດີພວກອະດີດຜູ້ນໍາຂະເໝນແດງສາມຄົນຢູ່ກໍາປູ ເຈຍ ທີ່ໄດ້ຮັບການໜຸນຫລັງຈາກສະຫະປະຊາຊາດ ໄດ້ກ່າວຫາຜູ້ນໍາເຫລົ່ານັ້ນວ່າ ເປັນ ຜູ້ວາງແຜນກໍ່ນຶ່ງໃນເຫດການສະຫຍອງຂວັນປ່າເຖື່ອນທີ່ສຸດ ໃນສັດຕະວັດທີ 20 ໃນຖ້ອຍຖະແຫລງເປີດການດໍາເນີນຄະດີໃນວັນຈັນມື້ນີ້ ໄອຍະການ Chea Leang ກ່າວວ່າ ຫົວໜ້າກຸ່ມຂະເໝນແດງ ຂຽວ ສໍາພັນ,ຫົວໜ້ານັກທິດສະດີ Nuon Chea ແລະອະດີດລັດຖະມົນຕີການຕ່າງປະເທດຂະເໝນແດງ ອ່ຽງຊາຣີ ເປັນຜູ້ວາງແຜນ ການປະຕິວັດທີ່ເອີ້ນກັນວ່າ ແດນມໍລະນະ ຫລື killing fields ທີ່ໄດ້ຂ້າລ້າງເຜົ່າພັນ ປະຊາ ຊົນຂະເໝນໄປ ໃນຈໍານວນ 1 ສ່ວນ 4 ຂອງພົນລະເມືອງທັງໝົດ ແລະທໍາລາຍ ຊີວິດຂອງພວກທີ່ລອດຊີວິດມາໄດ້ຫລາຍລ້ານຄົນ ອະດີດຜູ້ນໍາທັງ 3 ຄົນນີ້ຖືກກ່າວຫາໃນຖານກໍ່ອາຊະຍາກໍາຕ້ານມະນຸດຊາດ ຮວມທັງ ການຂ້າດັບສູນເຜົ່າພັນ ຄາດຕະກໍາ ແລະທາລຸນນະກໍາ ພວກຂະເໝນແດງປົກຄອງ ປະເທດຕັ້ງແຕ່ປີ 1975 ຫາປີ 1979 ອັນເປັນຊ່ວງເວລາທີ່ມີການກະປະມານກັນວ່າ ປະຊາຊົນກໍາປູເຈຍຈໍານວນຫລາຍເຖິງ 2 ລ້ານຄົນໄດ້ເສຍຊີວິດໄປ ທ່ານ Navi Pillay ຂ້າຫລວງໃຫຍ່ສະຫະປະຊາຊາດວ່າດ້ວຍສິດທິມະນຸດ ໄດ້ສະແດງ ຄວາມຍິນດີນໍາການໄຂການດໍາເນີນຄະດີນີ້ ໂດຍກ່າວວ່າ ຄໍາໃຫ້ການຕ່າງໆຕໍ່ສານຈະ ຊ່ອຍໃຫ້ພວກຊາວຂະເໝນຮຸ້ນໃໝ່ເຂົ້າອົກເຂົ້າໃຈປະວັດສາດຂອງເຂົາເຈົ້າດີຂຶ້ນ ແລະ ເພີ່ມແຮງກະຕຸກຊຸກຍູ້ຄວາມພະຍາຍາມຂອງປະຊາຄົມນາໆຊາດ ໃນການປ້ອງກັນບໍ່ ໃຫ້ເກີດອາຊະຍາກໍາຂ້າລ້າງຜານຜູ້ຄົນເປັນໝູ່ຕື່ມອີກໃນອະນາຄົດນັ້ນ ຄາດວ່າພວກໄອຍະການຈະຮ້ອງຂໍໃຫ້ສານຕັດສິນລົງໂທດໜັກທີ່ສຸດ ຄືຈໍາຄຸກຕະຫຼອດ ຊີວິດ ສໍາລັບພວກຈໍາເລີຍທັງສາມ ຈໍາເລີຍຄົນທີ 4 ນາງອ່ຽງທິຣິດ ໄດ້ຖືກສານຕັດສິນໃນອາທິດແລ້ວນີ້ ວ່າ ບໍ່ມີຄວາມ ສາມາດທີ່ຈະຕໍ່ສູ້ຄະດີໄດ້ ເພາະວ່ານາງເປັນໂຣກຄວາມຈໍາເຊື່ອມ ຫລື Alzheimer ນັ້ນ ນາງເປັນພັນລະຍາຂອງອ່ຽງຊາຣີ ແລະເຄີຍເປັນລັດຖະມົນຕີກະຊວງປະຊາສົງເຄາະ ຂອງພວກຂະເໝນແດງ ສ່ວນໂພນປົດ ອະດີດຜູ້ນໍາສູງສຸດຂອງກຸ່ມຂະເໝນແດງໄດ້ເສຍຊີວິດໄປໃນປີ 1998 ໃນຄ້າຍໃນປ່າດົງຕຶບແຫ່ງນຶ່ງບ່ອນທີ່ຜູ້ກ່ຽວຖືກກັກຂັງເປັນຄົນໂທດ ຫລັງຈາກຖືກພວກ ສະຫາຍເກົ່າທໍລະຍົດ ໂຕນໜີໄປ